Foto's: R59 gesluit ná gru-ongeluk buite Vereeniging | Maroela Media
Foto's: R59 gesluit ná gru-ongeluk buite Vereeniging
Vyf mense is Woensdag beseer, waarvan drie kritiek, in 'n ongeluk tussen ses motors en 'n swaarvoertuig op die R59 buite Vereeniging in Gauteng.
Santi Steinmann, woordvoerder van Netcare 911, het gesê die ongeluk het naby Kliprivier buite Vereeniging plaasgevind.
"Toe paramedici by die toneel opgedaag het, was drie kritiek-beseerde mense steeds in die motors vasgekeer. Die brandweer moes hulle uit die motors uit sny," het Steinmann gesê.
Twee ander mense het ernstige beserings opgedoen en is op die toneel behandel. Twee van die beseerdes is deur 'n helikopter na 'n hospitaal geneem, terwyl die ander drie pasiënte per ambulans na 'n nabygeleë hospitaal gehaas is.
Steinmann het gesê dit is nie in hierdie stadium bekend hoe die ongeluk plaasgevind het nie, maar sy het gesê die voertuie het van agter teen mekaar gebots. "Die polisie sal die ongeluk ondersoek om vas te stel wat presies gebeur het," het sy gesê
Die R59 is heeltemal vir verkeer gesluit terwyl die toneel opgeruim word. Motoriste word aangeraai om van alternatiewe roetes gebruik te maak.
Goeie nuus: Baba wat in lug gebore is, vlieg 21 jaar later self daarheen
Meer as 'n miljoen rand se skade ná skole brand
Help! My kind moet vakke kies
Gee jou kind 'n hupstoot met gratis leerhulp in Afrikaans
Ek het die volgende op die R59 ondervind en maak dit NIE van toepassing op hierdie ongeluk. As jy teen 120km/h by voertuie verbygaan sit 'n ander meneer op jou agterent.
Daar word vir jou vieslike vingertaal gewys omdat jy so stadig is.
Volgafstand is NUL want die geduld is ook NUL.
Dit geld egter ook vir ander paaie .
Onthou dat my mening NIE verband hou met hierdie ongeluk.
Wow…2nd accident in what, a week? On the same road! Scary!
Ek stem saam met Peet, mense is nalatig en dis waarom sulke dinge gebeur!!
Amanda De Souza Dias
Mense is defnitief nalatig. Ek ry elke middag die R59 – en wat my baie beangs maak is die trokke – ek kyk op my spedometer en dan ry ek 110km per uur en dan jaag hierdie trokke verby jou – en dan dink ek net by myself Liewe Jesus gee tog dat daar nerens voor iemand beseer word nie. Want dit is een persoon se nalatigheid wat veroorsaak dat 'n hele paar lewens geneem word.
Ek en my man het in aparte motors seker 20 min voordat die ongeluk gebeur het dieselfde pad gery, ja daar was baie vragmotors en die verkeer het vinnig gevoel. Ek kan net alle Eer aan ons Vader gee dat ons nie betrokke was nie. Net ñ besluit wat ons geneem het om liewer te ry. My afspraak was by Unie hospitaal. my man het aanskou toe die helicopter land met die eerste pasient. Ek was daar toe die eerste ambulanse arriveer. Dit is so tragies. Niemand het geweet dit is wat met hulle gaan gebeur nie.